ລັດຖະສະພາໄທ

ລັດຖະສະພາແຫ່ງລາຊະອານາຈັກໄທ () ແມ່ນສະພານິຕິບັນຍັດລະດັບຊາດຂອງປະເທດໄທ ເປັນຜູ້ໃຊ້ອຳນາດນິຕິບັນຍັດອັນເປັນສ່ວນໜຶ່ງຂອງອຳນາດອະທິປະໄຕຂອງປວງຊົນຊາວໄທຕາມບົດບັນຍັດແຫ່ງລັດຖະທຳມະນູນ ເຊິ່ງລັດຖະທຳມະນູນແຫ່ງລາຊະອານາຈັກໄທ ພຸດທະສັກກະລາດ 2560 (ຄ.ສ. 2017) ທີ່ແກ້ໄຂເພີ່ມເຕີມເມື່ອ ຄ.ສ. 2021 ກຳໜົດໃຫ້ລັດຖະສະພາປະກອບດ້ວຍວຸທິສະພາແລະສະພາຜູ້ແທນລາຊະດອນ ເຊິ່ງເປັນການປົກຄອງລະບົບສະພາສອງ ໂດຍຈະປະຊຸມຮ່ວມກັນຫຼືແຍກກັນຕາມທີ່ລັດຖະທຳມະນູນກຳໜົດ ໂດຍປະທານສະພາຜູ້ແທນລາຊະດອນເຮັດໜ້າທີ່ປະທານລັດຖະສະພາ ແລະປະທານວຸທິສະພາເຮັດໜ້າທີ່ຮອງປະທານລັດຖະສະພາ

ສຳຫຼັບບ່ອນທີ່ປະຊຸມນັ້ນ ທີ່ທຳອິດຢູ່ທີ່ພະທີ່ນັ່ງອະນັນຕະສະມາຄົມກ່ອນຍ້າຍມາຍັງອາຄານລັດຖະສະພາໄທ ແລະປັດຈຸບັນຢູ່ທີ່ສັບປາຍະສະພາສະຖານ

ໃນບາງຊ່ວງເວລາ (ໂດຍສະເພາະຫຼັງການລັດຖະປະຫານ) ອາດມີການຍົກເລີກລັດຖະສະພາ ແລ້ວໃຫ້ສະພານິຕິບັນຍັດແຫ່ງຊາດເປັນຜູ້ໃຊ້ອຳນາດນິຕິບັນຍັດແທນ